ທ່ານໂອບາມາກ່າວວ່າ ການຊ່ວຍປົດປ່ອຍລີເບຍ ເປັນສິ່ງທີ່ຄວນກະທໍາ (ເບິ່ງວີດີໂອ)
ທ່ານໂອບາມາກ່າວໃນຄຳປາໄສປະຈຳສັບປະດາທາງວິທະຍຸ ໃນວັນເສົາມື້ນີ້ວ່າ ການຊ່ອຍຊາວລີເບຍ ໃຫ້ລອດພົ້ນຈາກ ການປົກຄອງທີ່ກົດຂີ່ນັ້ນ ເປັນສິ່ງທີ່ຖືກຕ້ອງ.
ປະທານາທິບໍດີສະຫະລັດ ທ່ານບາຣັກໂອບາມາກ່າວວ່າ ການປົກປ້ອງຄຸ້ມຄອງປະຊາຊົນລີ ເບຍກ່ອນການເສຍຊີວິດຂອງຈອມຜະເດັດການມວມມາກາດດາຟີແລະການສິ້ນສຸດລົງຂອງ ການເຮັດສົງຄາມໃນອີຣັກ ແມ່ນເປັນສິ່ງທີ່ບົ່ງບອກ ກ່ຽວກັບການກັບຄືນມາ ເປັນຜູ້ນຳຄືນ ໃໝ່ຂອງສະຫະລັດ ຢູ່ໃນໂລກ ທ່ານໂອບາມາກ່າວໃນຄຳປາໄສປະຈຳສັບປະດາຂອງທ່ານໃນວັນເສົາມື້ນີ້ວ່າ ການຊ່ອຍປະ ຊາຊົນຊາວລີເບຍໃຫ້ລອດພົ້ນຈາກການປົກຄອງທີ່ກົດຂີ່ນັ້ນ ແມ່ນເປັນສິ່ງຖືກຕ້ອງທີ່ຄວນ ກະທຳ ໃນມື້ວັນສຸກວານນີ້ ປະທານາທິບໍດີໂອບາມາປະກາດວ່າ ທະຫານອະເມຣິກັນທີ່ຍັງເຫຼືອຢູ່ ໃນອີຣັກ 39 ພັນຄົນມີກຳນົດທີ່ຈະເດີນທາງກັບຄືນປະເທດພາຍໃນທ້າຍປີນີ້ ນອກນັ້ນແລ້ວ ທ່ານໂອບາມາຍັງກ່າວໃນຄຳປາໄສຂອງທ່ານໃນມື້ນີ້ວ່າສະຫະລັດຕ້ອງໄດ້ ເພັ່ງເລັງໃສ່ບັນຫາທ້າທາຍທີ່ໃຫຍ່ທີ່ສຸດຂອງຕົນ ກໍຄືການເສີມສ້າງເສດຖະກິດແລະຄວາມ ເຂັ້ມແຂງພາຍໃນປະເທດຄືນໃໝ່ ທ່ານໄດ້ຮຽກຮ້ອງໃຫ້ລັດຖະສະພາສະຫະລັດ ຮັບຜ່ານ ຮ່າງກົດໝາຍສ້າງວຽກເຮັດງານທຳ ເພື່ອຊ່ອຍບູລະນະສ້າງສາໂຄງລ່າງພື້ນຖານແລະເຮັດ ໃຫ້ປະຊາຊົນມີວຽກການເຮັດ ໃນຄຳປາໄສຕອບ ຂອງພັກຣີພັບບລີກັນນັ້ນ ສະມາຊິກສະພາສູງ Richard Burr ຈາກ ລັດ North Carolina ໄດ້ຮຽກຮ້ອງໃຫ້ສະມາຊິກໃນພັກຂອງທ່ານ ໃຫ້ການສະໜັບສະ ໜຸນຕໍ່ແຜນການອີກສະບັບນຶ່ງທີ່ເປັນທາງເລືອກສຳລັບຮ່າງກົດໝາຍຂອງປະທານາທິບໍດີ ໃນມື້ວັນພະຫັດຜ່ານມານີ້ ສະມາຊິກສະພາສູງສ່ວນໃຫຍ່ຂອງພັກຣີພັບບລີກັນ ໄດ້ປະຕິ ເສດຕໍ່ພາກສ່ວນນຶ່ງຂອງຮ່າງກົດໝາຍປະທານນາທິບໍດີທີ່ຈະສົ່ງເງິນຊ່ອຍເຫຼືອຂອງລັດຖະ ບານກາງໄປໃຫ້ລັດຖະບານທ້ອງຖິ່ນທີ່ກຳລັງຂາດແຄນເງິນໃນທົ່ວປະເທດ